Komisijos sprendimas
1992 m. gruodžio 21 d.
dėl "Animo" pranešimo kodifikavimo
(93/70/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [1], su paskutiniais pakeitimais, padarytais Direktyva 92/65/EEB [2], ypač į jos 20 straipsnio 3 dalį,
kadangi, siekdama užtikrinti tinklo veikimą, 1991 m. gruodžio 3 d. Komisija priėmė Sprendimą 91/637/EEB, nustatantį kompiuterizuotu tinklu "Animo" perduotino pranešimo pavyzdį [3];
kadangi būtina užtikrinti, kad būtų greitai suprastas "Animo" pranešimas ir veiksmingai apsaugota gyvūnų sveikata, bei būtina nustatyti kodą, naudojamą Sprendimo 91/637/EEB priedo 4 punkte nurodytoms prekėms;
kadangi tam šiame sprendime numatytas tikrų rūšių gyvūnų ir produktų kodavimas nereiškia, kad pranešimas turi būti siunčiamas kompiuterizuotu tinklu "Animo";
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 91/637/EEB priedo 4 punkto pirmoje įtraukoje nurodytoms prekėms naudotini kodai nustatomi šio sprendimo priede.
2 straipsnis
Šis sprendimas yra skirtas valstybėms narėms.
Priimta Briuselyje, 1992 m. gruodžio 21 d.